**REPUBLIKA HRVATSKA**

**ŽUPANIJA: VUKOVARSKO – SRIJEMSKA**

**OŠ ILAČA-BANOVCI**

**VLADIMIRA NAZORA 24D**

KLASA:602-10/22-01/2

URBROJ:2196-81-22-1

**Ilača, 28. 9. 2022.**

GODIŠNJI PLAN I PPROGRAM PREDŠKOLE ZA 2022./2023.GODINU

PRI OŠ ILAČA-BANOVCI

PŠ BANOVCI

DJECE U GODINI PRIJE POLASKA U OSNOVNU ŠKOLU KOJA NISU OBUHVAĆENA REDOVITIM PROGRAMOM PREDŠKOLSKOG ODGOJA

Ilača, rujan 2022.

SADRŽAJ

I.UVOD

II. USTROJSTVO PROGRAMA

III.MATERIJALNI UVJETI

IV. ODGOJNO-OBRAZOVNI RAD

V. NAOBRAZBA I USAVRŠAVANJE ODGOJNIH DJELATNIKA

VI. SURADNJA S RODITELJIMA

VII. SURADNJA S VANJSKIM USTANOVAMA

VIII. VREDNOVANJE PROGRAMA

POPIS LITERATURE

I UVOD

Upisno područje Osnovne škole Ilača-Banovci obuhvaća tri naselja i to: Ilaču, Banovce i Vinkovačke Banovce, koji se nalaze u Vukovarsko-Srijemskoj županiji.

Sjedište škole je u Ilači, a područne škole su u Banovcima i Vinkovačkim Banovcima. Specifičnosti upisnog područja ogleda se u tome što Matična škola u Ilači pripada Općini Tovarnik, a područne škole pripadaju Općini Nijemci. Većinski žitelji Ilače su hrvati, a u Banovcima i Vinkovačkim Banovcima su srbi. Škola radi na hrvatskom jeziku i latiničnom pismu u MŠ Ilača i PŠ Vinkovački Banovci, a na srpskom jeziku i ćiriličnom pismu po modelu „A“ u PŠ Banovci. Razlog ovakvog ustroja bio je doseljavanje velikog broja hrvatskih žitelja u kuće koje je APN iznajmljivao i prodavao nakon mirne reintegracije hrvatskog Podunavlja, tako da je 1998.-1999. godine nakon što je Škola počela s radom broj hrvatske djece u Vinkovačkim Banovcima bio puno veći od broja djece srpske nacionalnosti. Tadašnji ravnatelj Robert Bruner sa Školskim odborom ustrojava ovakav model, s time da smo 2008. godine dobili suglasnost za izbornu nastavu srpskog jezika od dva sata tjedno za učenike srpske nacionalnosti u PŠ Vikovački Banovci.

Za predškolski odgoj u poratnim godinama nije bilo razumijevanja niti velikih mogućnosti u novoformiranim općinama. 2008. godine bivši ravnatelj inzistirao je kod načelnika obje općine da se organizira „Mala škola“ za učenike koji bi trebali biti upisani u idućoj školskoj godini. Načelnici/ca Općine Tovarnik su imali razumijevanja i svake godine smo organizirali „Malu školu“ pri MŠ Ilača koju je vodila jedna odgojiteljica. Nažalost ove programe nismo verificirali pri MZOS, ali smo uvelike doprinijeli socijalizaciji i prilagodbi predškolaca na osnovne oblike ponašanja u školi i upoznavanje budućeg razrednika s mogućnostima djece koji će biti upisani u školu.

Općina Nijemci, zbog velikog broja škola na njenom području nije imala razumijevanje ni mogućnosti za potrebe da predškolska djeca srpske nacionalnosti dobiju minimum predškolskog odgoja i obrazovanja. Ipak, unatoč malim materijalnim primanjima škola je iz svojih sredstava i donacija platila učiteljicu razredne nastave za rad s predškolskom djecom u PŠ Banovci.

Po izlasku Pravilnika o sadržaju i trajanju programa predškole stvari su se pokrenule s mrtve točke. Općina Tovarnik svoju dotadašnju igraonicu priključuju DV „Crvenkapica“ Ilok

i postaju ispostava DV „Crvenkapica“ koji će izvoditi Predškolu za predškolce s područja Općine Tovarnik.

Općina Nijemci svojim Planom mreže dječjih vrtića na području Općine Nijemci ( KLASA: 601-01/15-01/01 ; URBROJ: 2188/06-01-15-3) od 03.ožujka 2015. donosi u čl. VI.: „Općina Nijemci će ukoliko se ukaže potreba za djecu pripadnike Srpske nacionalne manjine koja pripadaju upisnom području OŠ „Ilača – Banovci“ organizirati Predškolu po programu za pripadnike nacionalnih manjina“.

Temeljem navedenog članka roditelji srpske nacionalnosti iz Banovaca upućuju zahtjev Općini Nijemci za ostvarenje predškole u Banovcima za osmero njihove djece. Općina Nijemci uredila je tijekom jeseni 2015. dvije prostorije površine 60 m2 pri OŠ Ilača-Banovci, PŠ Banovci, a namještanje opremom i didaktičkim materijalima obavilo se je tijekom siječnja 2016.

Cilj predškole je priprema djeteta za polazak u školu. Pod pojmom 'pripremljenosti' za školu smatra se onaj stupanj psihofizičkog razvoja djeteta koji mu omogućuje uspješno savladavanje zadataka koje škola pred njega postavlja. Zadatak predškole je provesti postupnu prilagodbu djeteta na nove okolnosti te kod djeteta razviti samostalnost, pozitivnu sliku o sebi, radoznalost i kreativnost, zatim potaknut intelektualne sposobnosti, razviti emocionalnu stabilnost, omogućiti socijalne interakcije te potaknuti komunikaciju i slobodno izražavanje. Za optimalnu prilagodbu zahtjevima škole potreban je skladan razvoj svih djetetovih sposobnosti: tjelesnih, emocionalnih, socijalnih i intelektualnih, a upravo naš plan programa predškole i omogućuje.

Program rada se temelji na Programskom usmjerenju odgoja i obrazovanja predškolske djece RH, sukladno Zakonu o predškolskom odgoju i naobrazbi i Državnim pedagoškim standardima predškolskog odgoja i naobrazbe, Ustavnom zakonu o pravima nacionalnih manjina i Zakona o odgoju i obrazovanju na jeziku i pismu nacionalnih manjina.

II USTROJSTVO PROGRAMA

Program predškole namijenjen je djeci u godini dana prije polaska u osnovnu školu koja nisu obuhvaćena redovitim programom predškolskog odgoja u dječjem vrtiću. U pedagoškoj godini 2022/2023. programom rada predškole bit će obuhvaćeno troje djece. Program će se provoditi od mjeseca veljače 2023. do kraja svibnja 2023., od ponedjeljka do petka 3 sata prijepodne, što godišnje iznosi 250 sati. Oprema i organizacija prostora primjerena je dječjim potrebama te jamči provedbu programom određenih zadaća. Voditeljica programa biti će odabrana po članku 24. i 26. Zakona o predškolskom odgoju i naobrazbi te članku 28. Državnog pedagoškog standarda predškolskog odgoja i naobrazbe, uz poštivanje Zakon o odgoju i obrazovanju na jeziku i pismu nacionalnih manjina i Ustavnog zakon o pravu nacionalnih manjina. Natječaj za odgajatelja-cu (učitelja-icu razredne nastave) za rad u Predškoli uz obvezu poznavanja srpskog jezika i ćiriličnog pisma objavit ćemo u siječnju 2023.

III MATERIJALNI UVJETI

Realizacija programa predškole odvijala bi se u dvije prostorije odvojene vratima . Prostorije su dobro osvjetljene, opremljene su sustavom za grijanje, te općom i didaktičkom opremom koja zadovoljava sve sigurnosne standarde. Škola raspolaže sa TV i DVD prijemnikom, projektorom, prijenosnim računalom, tablet računalima, printerima u boji i cb printerom. Vanjsko igralište opremljeno je: ljuljačkama, penjalicama, klackalicama, vrtuljcima i toboganima. Boravak je opremljen različitim materijalima i didaktičkim sredstvima za poticanje:

- spoznajnog razvoja (magneti, povećalo, pijesak, voda, sat, domino, puzzle, različite umetaljke, geometrijski oblici, materijali različitih tekstura)

- govora, komunikacija, izražavanja i stvaralaštva (slikovnice, dječji časopisi, slovarice, radni listovi,(latinica i ćirilica) bojanke, glazbeni instrumenti, šuškalice, različiti materijali za modeliranje i likovno izražavanje)

- socio-emocionalnog razvoja i razvoja ličnosti (kutija raspoloženja, ogledalo, društvene igre)

- tjelesnog i psihomotornog razvoja (penjalice, elementi za provlačenje, taktilne podloge, lopte).

Svi spomenuti poticaji se nalaze na djeci lako dohvatljivom i pristupačnom mjestu kako bi se omogućila samostalnost u igri i biranju ponuđenih sredstava. Boravljenje u ovako kvalitetnom prostoru uz korištenje navedene raspoložive opreme svakako su dobro poticajno okruženje te će polaznicima programa predškole omogućiti stjecanje znanja i vještina potrebnih za predstojeće školsko obrazovanje.

IV ODGOJNO-OBRAZOVNI RAD

Primarni cilj odgojno-obrazovnog rada je poticanje cjelokupnog razvoja djeteta te očuvanje tjelesnog i intelektualnog zdravlja kroz spontano, situacijsko učenje kroz igru, učenje kroz doživljaje i bogate poticaje. U tu svrhu djeci će biti ponuđen veliki izbor aktivnosti i materijala kroz centre za igru, a prostor će biti strukturiran tako da se u njemu ugodno osjećaju djeca i odgojitelj-ica. Stalno praćenje razvoja djeteta i njegovih potreba jedno je od ključnih nastojanja predškole kako bi na vrijeme uočili i prepoznali posebne potrebe svakog djeteta te osigurali odgovarajuće poticaje.

BITNE ZADAĆE ODGOJNO - OBRAZOVNOG RADA SU:

- Stvarati veselo i poticajno okruženje

- Unapređivati kvalitetu zadovoljavanja djetetovih potreba te poticaj na razvijanje životno-praktičnih aktivnosti

- Poticati cjelovit djetetov razvoj kroz igru

- Poticati pozitivnu sliku djeteta o sebi

- Poticati istraživačko-spoznajne aktivnosti

- Poticati kvalitetnu komunikaciju kroz slušanje, promatranje i interpretaciju umjetničkih tvorevina za djecu

- Razvijati dječje stvaralaštvo

- Razvijati toleranciju i nenasilno rješavanje problema

- Zadovoljiti dječju potrebu za kretanjem

- Sustavno poticati interes djeteta za školu

- Razvijati radne navike djeteta u izvršavanju obveza

Razvojne zadaće temelj su orijentacijskoga plana za rad s djecom.

Planiraju se na temelju poznavanja:

- osobina i psiholoških uvjeta razvoja djeteta predškolske dobi

- obilježja skupine

- aktualnih potreba djece u skupini

- programskog usmjerenja odgoja i obrazovanja predškolske djece

- vlastitih znanja, vještina i sklonosti odgojitelja

Razvojne zadaće ostvaruju se pomoću planiranih i osmišljenih:

- organizacijskih i materijalnih uvjeta

- suradnje s roditeljima i drugim suradnicima

- aktivnosti, sklopova aktivnosti i sadržaja

Zadatak odgojitelja je da pripremi pozitivno ozračje u sobi dnevnog boravka i vlastitu radost prenese na dijete i na taj način učenje učini uzbudljivim i važnim. Usmjerava dječju aktivnost i tako potiče daljnje razmišljanje i učenje. Odgojitelj je pomagač u igri, učenju i razvoju djeteta. Razvoj djeteta će se planirati i pratiti kroz radove djece i foto zapise kako bi i roditelji imali uvid u odgojno-obrazovni rad i napredak njihovog djeteta.

Razvojne zadaće za djecu predškole:

1. TJELESNI I PSIHOMOTORIČKI RAZVOJ

* razvijati koordinaciju i preciznost pokreta, pokretljivost i spretnost pri kretanju (hodanje, trčanje, skakanje na jednoj nozi, puzanje)
* razvijati koordinaciju i preciznost u kretanju s predmetima (nošenje lopte, posuda s vodom…)
* provoditi vježbe za pojedine mišićne skupine (grudnog koša, jačanje mišića ruku i nogu, vježbe za gipkost kralježnice, trbušnih mišića i stopala)
* razvijati složene senzomotorne vještine (rezanje škarama, slaganje slagalica, nizanje sitnih predmeta, vezanje u čvor, otkopčavanje - zakopčavanje)
* razvijati finu muskulaturu šake (grafomotoričke vježbe, lijepljenje, rezanje, oblikovanje plastelinom)
* razvijati samostalnost i neovisnost u zadovoljenju različitih potreba (fiziološke potrebe, higijenske, igra, stvaralaštvo)
* poticati usvajanje higijenskih navika (korištenje sanitarnog čvora, uporaba maramica, salveta, uredno odlaganje odjeće i obuće)
* poticati brigu o vlastitom zdravlju (prepoznati opasne situacije – vruća voda, utičnice)
* razvijati i podržavati komunikaciju tijelom i pokretom (priča u pokretu, pantomima)
* razvijati stvaralačke osobine koje dijete spontano pokazuje, a osobito istraživanjem mogućnost vlastitog tijela (kolut naprijed, preskakanje užeta)

1. SOCIO-EMOCIONALNI RAZVOJ I RAZVOJ LIČNOSTI

* cjelokupnim ponašanjem: mimikom, pokretom, glasom i stavom razvijati kod djeteta osjećaj prihvaćenosti i uvažavanja poštivanjem osobnog izbora djeteta
* stvarati pozitivnu sliku o sebi kao korisnom članu skupine, obitelji i šire zajednice
* razvijati kod djeteta osjećaj pripadnosti obitelji, upoznati ga s pravima i obvezama koje mu tom ulogom pripadaju
* njegovati skladan odnos među djecom uz razvoj osjećaja pripadnosti grupi te potrebe za suradnjom i dogovaranjem
* poticati dosljednost u ponašanju i poštivanje dogovora vlastitim ponašanjem (poštivanjem dogovorenog i obećanog u svim situacijama)
* poticati na prepoznavanje uspjeha i neuspjeha
* poticati na dijeljenje
* poticati samostalno rješavanje problema dogovorom i kompromisom
* razvijati sposobnost prepoznavanja i izražavanja emocija
* razvijati pojam o sebi (što mislim, što znam, zašto tako mislim, kako se osjećam)
* razvijati regulaciju emocija (poštivanje pravila, odlaganje zadovoljenja želja, usmjeravanje pažnje i ponašanja)
* razvijati kooperativnost (prihvaćanje sugestija i inicijativa drugih, planiranje, dogovaranje) i toleranciju (poštivanje tuđih prava, kompromis, dogovor)

1. SPOZNAJNI RAZVOJ

* poticati stjecanje iskustva i spoznaja o prometnoj, prirodnoj i društvenoj sredini:
* poseban naglasak staviti na razvoj prometne kulture kao preduvjeta budućeg samostalnog kretanja na ulici (kretanje ulicom, prijelaz preko ulice, prometna sredstva, semafor, prometni znakovi…)
  + upoznati dijete s mjestom u kojem živi i općinom u kojoj živi
  + upoznati dijete s društvenim okolinom, školom te društvenim zbivanjima (obilježavanja i proslavljanja blagdana, imendana, rođendana, važnim društvenim datumima i praznicima)
* upoznati karakteristike prirode (obilježja biljnog i životinjskog svijeta, karakteristike godišnjih doba itd.)
* upoznati dijete s životom i radom ljudi (zanimanja ljudi)

- poticati dijete da u svakodnevnim situacijama, igrama i različitim praktičnim aktivnostima zapaža, imenuje i uspoređuje prostorne, količinske i vremenske odnose otkrivanjem sličnosti i razlike među predmetima i pojavama (lijevo - desno, unutra - izvan, iznad - ispod, gore - dolje, ispred - iza, bliže - dalje)

* razvijati kod djeteta osjećaj za strukturiranje prostora i vremena
* razvijati pamćenje (informacije, slike, povezivanje slike i riječi)
* razvijati operativno mišljenje (uspoređivanje sličnosti i razlike, razvrstavanje, sparivanje, pridruživanje)
* grupiranje i imenovanje predmeta po boji, obliku, vrsti, dužini i veličini
* razvijati pozornosti, radoznalost
* poticati dijete na logičko zaključivanje
* postići da se djeca u igrama služe rednim brojevima, da prepoznaje pisane brojeve i brojeve do 10

1. GOVOR, KOMUNIKACIJA, IZRAŽAVANJE, STVARALAŠTVO

* razvijati i njegovati kod djece različite oblike izražavanja

1. verbalno izražavanje

* slušanje i razumijevanje govora
* oslobađanje govora od gesti, poštapalica i zastajkivanja
* uporaba dijaloga
* uporaba monološkog govora (opisivanje, prepričavanje, pripovijedanje)
* bogatiti govor izrazima nužnim za spoznavanje u novoj sredini, za označavanje novog iskustva i spoznaja
* razvijati rečenični govor, bogatiti rječnik novim riječima
* doživljavanje i razumijevanje složenijih oblika izražavanja
* poticati dječje stvaralaštvo (inspirirati dijete na improvizaciju, maštu, individualni izraz u govoru)

1. likovno izražavanje

* upoznati djecu s osnovnim bojama (prepoznavanje i imenovanje)
* razvijati osjetljivosti za kombiniranje bojama
* razvijati osjećaj za estetsko oblikovanje
* osposobiti dijete i razvijati sposobnost izražavanja i uporabu likovnih sredstava i materijala u plošnom, prostornom i plastičnom oblikovanju

1. glazbeno izražavanje

* razvijati glazbeni sluh, osjećaj za ritam i glazbeno pamćenje
* razvijati sposobnost slušanja umjetničkog djela
* glazbom poticati razvoj pozitivnih emocija
* poticat glazbeno izražavanje pjevanjem, kretanjem uz pjevanje
* njegovati i razvijati opseg dječjeg glasa

1. tjelesno izražavanje

- razvijanje i podržavati komunikaciju tijelom i pokretom (pantomima, nošenje predmeta)

1. scensko izražavanje

- poticati korištenje scenske lutke (ginjol, štapna lutka)

4. TEME ODGOJNO OBRAZOVNOG RADA

|  |  |
| --- | --- |
| MAJČIN DAN,  DAN ZAŠTITE VODA, PLANETA ZEMLJA, PROLJEĆE, DAN KNJIGE  TEME NA PRIJEDLOG RODITELJA | PROMET, ZDRAVLJE, OBITELJ, MOJE MJESTO, ZANIMANJA |

V NAOBRAZBA I USAVRŠAVANJE ODGOJNIH DJELATNIKA

Stručno usavršavanje odgojitelja planira se na razini Škole i izvan nje.

U Školi će se provoditi individualno usavršavanje praćenjem stručne literature. Na Učiteljskom vijeću prenosit će se različita iskustva te kroz zajedničke aktivnosti unaprijediti rad u našoj Školi. Kroz suradnju sa našim knjižnicama u cilju korištenja dodatne stručne literature (koja se ne nalazi u PŠ Banovci i MŠ Ilača).

Stručno usavršavanje izvan Ustanove provoditi će se kroz različite seminare, stručne skupove i dodatne edukacije u organizaciji Agencije za odgoj i obrazovanje i drugih ustanova koje će doprinositi razvijanju i usavršavanju vještina odgojitelja za neposredan rad.

VI SURADNJA S RODITELJIMA

Uključivanje roditelja u Predškolu kroz aktivnosti koja će koristiti djetetu, roditeljima i programu. Roditelj je dobrodošao u sobu dnevnog boravka u bilo koje vrijeme da pokaže svoje interese i vještine ili da jednostavno pomogne odgojitelju u obavljanju neke aktivnosti (izrada kostima, pomoć kod izleta…).

Suradnja s roditeljima potrebna je u prikupljanju različitih materijala za likovne aktivnosti, izradu didaktike ili nekih ekoloških akcija. Za dobru suradnju potrebna je dobra komunikacija između roditelja i odgojitelja. Potrebno je:

- svakodnevno s roditeljima izmjenjivati informacije o ponašanju djeteta kod kuće i u predškoli, a koji se odnose na:

a) zdravlje djeteta

b) promjene u ponašanju

c) zadovoljstvo/nezadovoljstvo djeteta unutar skupine

- preko kutića za roditelje( kutak za predškolce na WEB stranici Škole)proširiti i bogatiti komunikaciju:

* zanimljivim tekstovima i slikovnim materijalom potaknuti roditelje u osmišljavanju aktivnosti za dijete u roditeljskom domu
* informirati roditelje o tjednim i dnevnim aktivnostima u skupini, o kazališnim predstavama u školi i izvan nje, o posjetima kazalištu, knjižnici, muzeju
* prema godišnjem planu održati roditeljski sastanak i završnu svečanost

- po potrebi održati individualni razgovor s roditeljem

- uključiti roditelje u rad skupine (prisutnost u skupini, u prikupljanju materijala)

- kontinuirano surađivati s odgojiteljima drugih skupina, kao i ostalim djelatnicima vrtića

- ostvariti suradnju s knjižnicom (dogovoriti posjet knjižnici, obilazak knjižnice s knjižničarkom, učlanjivanje djece u knjižnicu i posudba prve knjige iz knjižnice)

- ostvariti suradnju sa školom kroz suradnju s učiteljicom razredne nastave u PŠ Banovci i školskim pedagogom

VII SURADNJA S VANJSKIM USTANOVAMA

Unapređenje kvalitete odgojno-obrazovnog rada zahtjeva suradnju s vanjskim stručnjacima i iz tog razloga će se prisustvovati organiziranom stručnom usavršavanju i pružanju stručne pomoći Agencije za odgoj i obrazovanje.

Bitno je ostvariti dobru suradnju s PŠ Vinkovački Banovci, MŠ Ilača , s ciljem razmjene iskustava, korištenjem stručne literature kao i organiziranjem zajedničkih aktivnosti koje će obogatiti rad odgojitelja. Zbog praćenja razvoja i zdravlja djece te unapređenja kvalitete života u skupini predškolaca surađivati će se sa pedijatrom i Zavodom za javno zdravstvo. Obilježavajući događanja u lokalnoj sredini važna je suradnja s Općinom Nijemci i Pravoslavnom crkvenom zajednicom u Banovcima. Osigurati sigurnost djece u predškoli bitna je zadaća ravnateljice, odnosno voditelja PŠ Banovci, odgojitelja i drugih zaposlenih u školi pa će se iz tog razloga surađivati sa Policijskom postajom grada Otoka, Javnom vatrogasnom postrojbom te Centrom za socijalnu skrb.

VIII VREDNOVANJE PROGRAMA

Vrednovanje odgojno-obrazovnog rada provoditi će se snimanjem pojedinih aktivnosti. Pomoću tih snimki odgojitelj će se moći osvrnuti na provedenu aktivnost i tako vrednovati vlastiti rad i odrediti smjernice za bolje i učinkovitije napredovanje. Stručni tim i ravnateljica će također sudjelovati u vrednovanju praćenjem aktivnosti i kroz Godišnje izvješće programa rada Predškole.

Vanjsko vrednovanje rada vršit će i Agencija za odgoj i obrazovanje, te osnivač Škole. U vrednovanju će sudjelovati i roditelji putem upitnika i anketa te svakodnevnom komunikacijom s odgojiteljem. Cilj vrednovanja je snimiti postojeće stanje i odrediti smjernice daljnjeg razvoja programa.

Program treba kontinuirano dopunjavati i usavršavati kako se mijenja dijete, roditelj i okruženje.

POPIS LITERATURE

1. Slunjski, E., Dječji vrtić-zajednica koja uči: mjesto dijaloga, suradnje i zajedničkog učenja, Spektar medija, Zagreb, 2008.

2. Starc, B., Osobine i psihološki uvjeti razvoja djece predškolske dobi

3. Starc, B., Čudina Obradović, M., Pleša, A., Profaca, B., Letica, M., Osobine i psihološki uvjeti razvoja djeteta u predškolsko doba, GoldenMarketing-Tehnička knjiga, Zagreb, 2004.

4. Kirsten, A., Hansen, Roxane, K., Kaufmann, Burke Walsh, K., Kurikulum za vrtiće: razvojno-primjereni program za djecu od 3 do 6 godina

5. Anka Došen-Dobud, Predškola – vodič za voditelje i roditelje, biblioteka Pedagogija 2008.

6. Zakon o predškolskom odgoju i obrazovanju (Narodne novine, 10/97, 107/07, 94/13)

7. Zakon o radu (Narodne novine, 93/14)

8. Zakon o ustanovama (Narodne novine, 76/93, 29/97, 47/99, 35/08)

9. Državni pedagoški standard predškolskog odgoja i naobrazbe(NN, 63/08 i 90/10)

10. Programsko usmjerenje odgoja i obrazovanja predškolske djece (Glasnik ministarstva kulture i prosvjete 7-8/91)

11. Pravilnik o posebnim uvjetima i mjerilima ostvarivanja programa predškolskog odgoja(Narodne novine, 133/97)

13. Pravilnik o vrsti stručne spreme stručnih djelatnika (Narodne novine, 133/97)

14. Pravilnik o obrascima i sadržaju pedagoške dokumentacije i evidencije o djeci u dječjem vrtiću(Narodne novine, 83/01)

15. Konvencija o pravima djeteta (UN, 1989)

16. Pravilnik o sadržaju i trajanju Programa Predškole (Narodne novine, 107/14 )

17. Ustavni zakon o pravu nacionalnih manjina(Narodne novine, 155/02, 47/10, 80/10,93/11)

18. Zakon o odgoju i obrazovanju na jeziku i pismu nacionalnih manjina ( NN 51/00, 56/00 )